ქეთევან დედოფლის გამზირი N3 (ავლაბრის ოფისი)

საპროექტო ტექნიკური დავალების შესავალი
მოცემული საპროექტო დავალების ფარგლებში უნდა მომზადდეს სამოქალაქო შენობა-ნაგებობის კვლევის, გამაგრებისა და რეაბილიტაცია-რესტავრაციის პროექტი, არსებული მდგომარეობის შეფასებისა და შენობის შემდგომი განვითარების შესაძლებლობების გათვალისწინებით.
პროექტირების ძირითადი მიმართულებებია: არსებული მდგომარეობის კვლევა და შეფასება; რეაბილიტაციის, რესტავრაციისა და კონსტრუქციული გამაგრების პროექტის მომზადება; ახალი სამშენებლო მოცულობის განსაზღვრა და განვითარება; შენობის K2 კოეფიციენტის არსებული რესურსის მაქსიმალურად ეფექტური გამოყენების შესაძლებლობის შესწავლა; ასევე, პროექტის შესაბამისობა ქალაქგეგმარებით, კულტურული მემკვიდრეობისა და მოქმედი სამშენებლო რეგულაციების მოთხოვნებთან.
საპროექტო დოკუმენტაცია მიმწოდებელმა უნდა შეიმუშაოს მოქმედი კანონმდებლობისა და ტექნიკური რეგლამენტების შესაბამისად და უზრუნველყოს მისი შეთანხმება ყველა შესაბამის დაინტერესებულ მხარესთან, მათ შორის თბილისის მუნიციპალიტეტის შესაბამის სამსახურებთან და თბილისის ისტორიულ საბჭოსთან.

ტექნიკური დავალება

I ეტაპი

•	საპროექტო ობიექტის ადგილმდებარეობის სიტუაციური გეგმა _ მ. 1:2000 ან 1:1000;
•	ტოპოგრაფიული გეგმა	_ მ. 1:500;
•	შენობის   ტექნიკური	მდგომარეობისა   და   კონსტრუქციული	დეტალების (საძირკვლები, სართულშუა გადახურვები) განლაგების სქემები, ტექნიკური მდგომარეობის შეფასება, შურფირება, ზონდირება, ტექსტური აღწერილობა;
•	საინჟინრო კომუნიკაციების არსებული ქსელის მდგომარეობის შეფასება და რეკომენდაციები.
•	საინჟინრო-გეოლოგიური კვლევა, ტექნიკური ანგარიშის, დასკვნებისა და რეკომენდაციების მომზადება (გრუნტების ფიზიკურ-მექანიკური თვისებების შეფასება, სინჯების ლაბორატორიული ანალიზი, ანალიზის შედეგების დამუშავება და დასკვნების მომზადება); ანგარიშს თან უნდა ახლდეს ლითოგრაფიული ჭრილები, არქეოლოგის ხელმოწერით დადასტურებული შურფების განლაგების სქემა;
•	სისტემატიზირებული ფოტომასალა: საპროექტო ობიექტის საერთო ხედები, ფასადები, ინტერიერი, არქიტექტურულ-მხატვრული თვალსაზრისით ღირებული ელემენტები, საერთო და ლოკალური დაზიანების ამსახველი ფოტომასალა, (მაღალი ხარისხისა და რეზოლუციის ფოტომასალა – თIFF გაფართოების ფაილი);
•	სახელოვნებათმცოდნეო კვლევის შედეგები (ბიბლიოგრაფიული კვლევის ანალიზი, ნატურაში კვლევის ანალიზი და რეკომენდაციები, შესწავლილი ბიბლიოგრაფიული და საარქივო მასალის ჩამონათვალი);
•	სქემატური პროექტი, კონსტრუქციული გადაწყვეტების სქემები, არქიტექტურული გადაწყვეტების სქემები, ვიზუალიზაცია.
•	საექსპერტო დასკვნები (გეოლოგია, მიმდებარე შენობა ნაგებობებზე გავლენის შეფასება)


კვლევითი ეტაპის ჩაბარების შემდგომ საკითხი გატანილ იქნას ურბანული მემკვიდრეობის სექციის საბჭოზე, სადაც ჩატარებულ კვლევებზე და შედგენილი ესკიზის მიხედვით განისაზღვრება 
 
II  ეტაპი

•	არქიტექტურულ-არქეოლოგიური ანაზომები ლოკალურ დაზიანებათა დატანით (კროკები; ზომებისა და ნიშნულების ჩვენებით მასშტაბში გამოხაზული ნახაზები (გეგმები, ჭრილები, ფასადები, ინტერიერი) _ მ. 1:50; არქიტექტურული დეტალები (ხის, ლითონის, ქვის ელემენტები), მცირე არქიტექტურული ფორმები _ მ. 1:25, 1:20, 1:10; შაბლონები _ მ. 1:1; ტექსტური აღწერილობა);
•	არქიტექტურული ნაწილი: განმარტებითი ბარათი (პრობლემების გადაჭრის გზები და მეთოდოლოგიის დასაბუთება); რეაბილიტაცია-რესტავრაციის პროექტი: გენერალური გეგმა _ მ. 1:200; სამუშაო ნახაზები (ზომებისა და ნიშნულების ჩვენებით მ. 1:100, 1:50), ფრაგმენტები და დეტალები მ.: -1:25, 1:20, 1:10 და 1:1), სპეციფიკაციები სამუშაოთა სახეობებისა და გამოსაყენებელი მასალების სახეობების მითითებით;
•	კონსტრუქციული ნაწილი: განმარტებითი ბარათი, სამუშაო ნახაზები (ზომებისა და ნიშნულების ჩვენებით მ. 1:100, 1:50, 1:25), სპეციფიკაციები სამუშაოთა სახეობებისა და გამოსაყენებელი მასალების სახეობების მითითებით (როგორც ცალკეულ სახეობებზე, ასევე კრებსითი);
•	სამუშაოთა წარმოების ორგანიზაცია სამუშაოს ჩატარების კალენდარული გრაფიკით;
•	საექსპერტო დასკვნები (კონსტრუქციული პროექტი)
· გარდა ზემოთ ჩამოთვლილი დოკუმენტაციისა შემსრულებელი ვალდებულია,  უზრუნველყოს და მოამზადეოს მუნიციპალური ორგანოების მიერ მოთხოვნილი ნებისმიერი დამატებითი კვლევა, დასკვნა,  დოკუმენტი და სხვა.  რაც საჭირო და დაკავშირებული იქნება სანებართვო პროცედურებთან.

III  ეტაპი
•	ჩასატარებელი სამუშაოების ჩამონათვალი და ხარჯთაღრიცხვა.

IV  ეტაპი
•	ჩასატარებელი სამუშაოების ხარჯთაღრიცხვის ექსპერტიზა.

საკვალიფიკაციო მოთხოვნები
1. პრეტენდენტს უნდა გააჩნდეს კულტურული მემკვიდრეობის ძეგლებზე, მათ შორის სამოქალაქო დანიშნულების შენობა-ნაგებობებზე მუშაობის არანაკლებ 5-წლიანი გამოცდილება.
2. პრეტენდენტის ძირითადი პერსონალის — არქიტექტორის, არქიტექტორ-რესტავრატორის, გეოლოგისა და ინჟინერ-კონსტრუქტორის — თითოეულს უნდა გააჩნდეს არანაკლებ 10-წლიანი სამუშაო გამოცდილება, მათ შორის კულტურული მემკვიდრეობის სამოქალაქო დანიშნულების ძეგლების რესტავრაციის, გამაგრებისა და რეაბილიტაციის მიმართულებით, ასევე პროექტში მონაწილეობაზე გაფორმებული თანხმობის დოკუმენტები.
3. პრეტენდენტს უნდა გააჩნდეს კულტურული მემკვიდრეობის ძეგლებზე განხორციელებული არანაკლებ 3 სამოქალაქო დანიშნულების შენობა-ნაგებობის საპროექტო სამუშაოების გამოცდილება.
4. პრეტენდენტს უნდა გააჩნდეს:
· არანაკლებ 250,000 ლარის ღირებულების დასრულებული ხელშეკრულება შესაბამისი მიმართულებით;
· შესაბამისი მიმართულებით ჯამურად არანაკლებ 500,000 ლარის ღირებულების შესრულებული სამუშაოების გამოცდილება.

